?Aku kuwi rak nduwe kanca bidan sing dinese ya neng kutha Yogya kene jenenge bu Atun (jeneng samaran), tugase neng RS Waluya Husada (samaran). Sing jeneng tenaga medhis ing RS kuwi saka perawat tekan dhokter-dhoktere rakya sok entuk giliran jaga utawa tugas bengi ta mbak? Semono uga bu Atun iki. Ing sawijining wektu dheweke ya entuk tugas jaga bengi, ning nalika sore arep mangkat sirahe kok krasa mumet. Atine dadi gojag-gajeg, arep mangkat apa ora? Sidane bu Atun njur mangan obat karo ngombe teh nas githel. Ora suwe mumete kok ilang, mula sidane ya njur mangkat tugas jaga bengi.
